LABKOVÁ PATROLA VO VEĽKOFILME
Dnes bude veľká horúčava, priatelia.
Najvyššia teplota 37 stupňov, večer sa trochu ochladí
a na celom pobreží predpovedáme jasnú oblohu,
čo znamená, že Adventure City bude mať dobrý výhľad na meteorický roj.
Počúvate rádio Adventure City.
104
Idem!
Vrakovisko J a H, vy nám prinesiete šrot, my vám zaplatíme.
Jasnačka. Zavolám ho.
Hank! Telefón!
Ouki-douki.
Bruce, kedy začneš dvíhať telefón?
Žiješ si tu zadarmo.
Áno? Haló?
Zvláštne. Nikto tam nie je.
Akože nikto? Práve som s ňou hovorila.
-Haló? -Čo to má byť?
Dvere sú zamknuté.
Niekto je vonku.
-Čo? Kde? -Aha! Tam.
Čo to robí?
Zdá sa, že kradne žeriav!
Panebože. Narazí do plynových bômb!
Haló? Labková patrola? Tu Janet z Vrakoviska J a H.
Horíme! Musíte rýchlo prísť!
Šteniatka, nahlásili nám požiar na vrakovisku.
A zdá sa, že nemáme veľa času.
Žiadny požiar nie je príliš veľký, žiadne šteniatko nie je príliš malé!
Skye, máš povolenie k odletu.
Letíme do oblakov!
A odlietame!
Šteniatka, pripravte sa na štart.
Labková patrola ide do akcie!
Vidím požiar.
Je veľký. Idem po vodu.
Vchod je zatarasený. Nájdem si cestu dnu.
Trefa!
No páni, to je Labková patrola! Zachránia nás!
Labková patrola! Bruce, budeš ich milovať.
Sú to roztomilé šteniatka, ktoré sa vozia v autách.
Viem, že to znie zvláštne, ale nerieš to.
Marshall, poďme uhasiť ten požiar.
Vodné delo!
-Pomoc! -Tu sme!
-Pomoc! -Pomoc!
Pomôžte nám!
-Marshall, príves je v plameňoch! -Už nemám vodu!
-Nie. -Už idem!
Áno, Skye!
Videli ste to? Preto je mojím obľúbeným šteniatkom.
-Labková patrola! -Dostaneme vás odtiaľto.
-Prepáč. -A preto nosím ochrannú prilbu.
Ďakujeme vám, veľká vďaka!
Sme radi, že ste v poriadku. Snáď nebudete mať veľké škody.
Dobrá správa je, že to boli vraky.
Toto sú tie odvážne šteniatka, o ktorých som ti hovorila.
Toto je Bruce, citlivá duša. Je toho naň priveľa.
Čo keby sme sa odfotili s Bruceom a šteniatkami?
Skvelý nápad.
Janet, zober tú maličkú na ruky, nech je na fotke.
-Tu mi je dobre. -Poď sem, zlatíčko.
Povedzte: „Vrak!“
Vrak!
Neznášam byť najmenším šteniatkom.
Keby ma takto zdvihla, dýchla by som na ňu psí dych.
Ten príves bol zvonku zamknutý. Ako sa to stalo?
Neuveríte, ale niekto nás zamkol,
aby nám ukradol desaťtonový elektromagnet.
Kto by chcel ukradnúť desaťtonový elektromagnet?
Šou sa začína.
ADVENTURE CITY SPRÁVY
Zdravím, ako sa máte?
Som Sam Stringer a vysielam naživo z centra Adventure City,
kde uvidíme najväčší meteorický roj
za posledných 50 rokov.
Meteor!
Teším sa, že uvidím meteor, Chickaletta.
Ako môžete vidieť, je tu meteorická horúčka
a každý obracia oči k oblohe.
Meteor! Meteor…
Vidíš nejaké meteory?
-Len tvoju obrovskú hlavu. -Prepáč.
No tak, Rubble. Zmeškáš meteor.
Naozaj si myslíš, že budem sledovať
nebeskú udalosť, ktorá nastane raz za život, bez snackov?
-Hej, Chase, máš potrhaný kostým. -Naozaj?
Áno. Zdá sa, že už ti je malý.
-Všetci rastiete tak rýchlo. -Všetci? Aj ja?
Ty ešte nie, Skye. Stále si skoro rovnaká.
Ale o nič nejde. Všetky šteniatka rastú svojím tempom.
A niektoré z nás nikdy nevyrastú.
Super. Už sú tu.
Poďte hore. Šteniatka, máme návštevu.
Rád by som vám predstavil Juniorskú patrolu.
-Nano. -Ahojte!
-Mini. -Čaute!
-A Tot. -Čauko.
Keď vyrastú, chcú byť v Labkovej patrole.
Tak som ich pozval, aby sa s nami pozerali na meteory.
-Ty si Chase. -Áno.
-A ideš na to hneď. -Asi áno.
A ty si Rubble!
-Super okuliare. -Ďakujem.
Skye, som skoro taká vysoká ako ty!
-Ja som určite vyššia. -Ale už nie nadlho.
Choďte sa mrknúť na ďalekohľad.
Ja prvá!
Pomaly, chlpáči.
Táto vecička je drahá.
Pardon.
Skúsme to znova.
Pozri sa cez okulár a povedz nám, čo vidíš.
Opatrne sa pozri cez okulár. Opatrne.
Tá Juniorská patrola sa mi nezdá.
Odkedy ponúka Labková patrola opatrovateľské služby?
No tak, Liberty. Neodpisuj ich len preto, že sú malí.
Pozrite sa na tie hviezdy.
-Musí ich byť miliarda. -Spočítajme ich.
Okej.
Jeden, dva, tri, štyri, päť, šesť, sedem…
Ahoj, svet. Ahoj, vesmír. Ahoj, internet!
Volám sa Victoria Vanceová
a natáčam toto video ako dôkaz, že som najväčšia vedkyňa v histórii.
A neverte fámam. Nie som šialená vedkyňa.
Teda, jasné, niekedy sa správam trochu šialene
a som vedkyňa,
ale to zo mňa nerobí šialenú vedkyňu.
Rozumiete? Dobre.
Posledné dva roky som sledovala meteor X-2805.
Obsahuje zdroj energie,
ktorý je silnejší ako čokoľvek na Zemi.
To ma privádza k môjmu najnovšiemu vynálezu. Meteorický Magnet!
Super meno, však?
Tento malý ťažný zväzok pritiahne meteor z oblohy
a doručí ho až k mojím dverám.
Pripravme sa na párty.
Zachytila som meteor a ťahám ho sem!
Dokázala som to!
Ja. Victoria Vanceová.
Všetkým neprajníkom, ktorí sa mi smiali
a nazývali ma šialenou vedkyňou, kto sa smeje teraz?
Nie! To nie! Meteor je silnejší, ako som čakala.
Nemám dosť sily!
To nie je dobré.
…3 034, 3 035,
3 036, 3 037, 3 038…
Tam je!
Nemyslela som si, že bude takto žiariť.
Zdá sa, že letí priamo na nás.
To preto, že to tak je!
Všetci preč z veliteľskej veže!
Nažeňte ich dnu! Rýchlo!
Odíďte z ulíc! Musíte sa okamžite skryť!
Ukryte sa! Ten meteor sa rúti priamo na nás!
Všetci dnu! Choďte dnu!
No tak, kamoš. Vstávaj. Ideme.
Odíďte z ulíc! Nemáme veľa času!
Čisté!
Ulica je čistá!
-Čisté! -Dobrá práca, šteniatka. Teraz do úkrytu!
K zemi!
Sú všetci v poriadku?
Som v poriadku.
Som v pohode.
Pohodička, ale potrebujem poriadny kúpeľ.
Preboha.
Počkať. Kde je Juniorská patrola?
Nano? Mini? Tot?
To bolo veľkolepé.
Som tak rád, že sa nikto nezranil.
Ale nie. Pozrite sa.
-Veliteľská veža. -Je úplne zničená.
-Náš domov. -Naše vozidlá.
Všetko je preč.
To všetko urobila tá malá vec?
Tento meteorit vyžaruje akýsi zvláštny energetický pulz.
Dostaňme ho odtiaľto, kým nezistíme, čo sa deje.
Približne o 19.31
sa meteor, ktorý mal bezpečne preletieť okolo planéty,
náhle vychýlil z kurzu, narazil do Adventure City
a spôsobil obrovskú skazu!
Bol som tam, ľudia! Skoro ma rozdrvil!
Tak dobre.
Šialenú vedkyňu Victoriu Vanceovú zatkli po tom,
čo si na internete pripísala zásluhy za túto katastrofu.
Dokázala som to! Ja. Victoria Vanceová.
Jéjda. To je uzavretý prípad.
VÄZENIE V ADVENTURE CITY
Nemôžete ma tu držať!
Som najväčšia vedkyňa na svete!
Skôr najšialenejšia vedkyňa na svete.
Počula som to.
Nie som šialená vedkyňa!
Ahoj, spolubývajúca.
Zdá sa, že prestal žiariť.
To je možno dobré. Žiarenie ma desí.
Toto zanalyzuje meteorit a povie nám, čo ho tvorí.
Necháme ho skenovať cez noc a uvidíme, čo sa dozvieme.
Tak dobre, šteniatka, čas ísť do postele.
-No tak. -Mám ti pomôcť, Skye?
Nie. Zvládnem to.
Dobrú noc, šteniatka. Keby niečo, budem na konci chodby.
-Ryder? -Áno?
Chýba mi veliteľská veža. Nerád spím na nových miestach.
Teraz sa už nikdy nevyspím.
Bol to dlhý deň. Si unavený viac, ako si myslíš.
Uvidíme sa ráno.
Rubble, nehraj sa so svetlom.
Rubble!
Čo je to?
Zvláštne.
To som nebola ja!
No teda.
Zdá sa, že z najmenšieho šteniatka sa práve stalo najsilnejšie šteniatko.
Pozrime sa, čo táto vecička dokáže.
Čo sa deje? Sú všetci v poriadku?
Myslím, že mám superschopnosti.
Neverím.
Nikdy som nemal čudnejší sen.
Rubble, nesníva sa ti.
Tak potom som nikdy nemal čudnejší budíček.
Pozri sa na labky.
Je to akási ohnivá guľa.
To dáva zmysel. Si ohnivé šteniatko.
Zaujímalo by ma, aká je tvoja superschopnosť.
-Chase? -Marshall!
-Tu som! -Hej, ako si sa tam dostal tak rýchlo?
Kam?
Super. Nemotorné šteniatko vystreľuje zo svojich labiek ohnivé gule.
Neboj sa. Postarám sa o to.
Kamoši, som prepojený s vodou.
Super.
Mrknite sa na mňa. Som chodiaci magnet.
Prepáč mi to.
Paráda. Som demolačná guľa.
Rubble, si v pohode?
Rokenrol!
Akú máš superschopnosť, Liberty?
To je dobrá otázka. Snažím sa to zistiť.
Dobre, idem na to. Superschopnosti na tri.
Raz, dva, tri.
To nič.
Neviem lietať.
Pretože mám magnetické labky!
Nie.
To je ono. Som supersilná demolačná guľa!
Áno!
Čo sa to tu deje? Nemám žiadne schopnosti. To nie je fér.
Skye vie lietať. Marshall ovládať oheň. Zuma sa vie premeniť na vodu.
Akoby tieto kryštály na tebe niečo umocnili.
Ale ja som len Liberty. V čom som dobrá?
Teraz, keď sme super, budeme potrebovať nové meno.
-Prečo potrebujeme nové meno? -Sme Labková patrola.
Viem, ale teraz sme viac.
Akoby sme boli viac výnimoční.
Už viem.
Čo keby sme sa volali
„Labková patrola, ale viac, s trochou výnimočnosti?“
Nevyslovuje sa to ľahko.
A čo tak „Mocné šteniatka“?
Pripravený na akciu, Ryder, pane!
Chase, Marshall, pripravte sa na štart.
Silné labky!
Desať, deväť, osem,
sedem, šesť, päť, štyri,
tri, dva, jeden,
štart!
Silné labky!
Skye, Rocky,
štart!
Zuma, Rubble, pripravte sa na hrdinskosť.
-Povedal „kosť“? -Nie, povedal som hrdinskosť!
Štart!
Ryder?
Ako vieš, nezískala som žiadne superschopnosti.
Takže nie som si úplne istá, čo mám robiť.
Premýšľal som o tom, Liberty,
a mám pre teba veľmi dôležitú misiu.
To vážne? Áno! To je bomba!
Čokoľvek potrebuješ, fakt čokoľvek, som tvoje šteniatko.
Super. Potrebujem, aby si tu zostala a postarala sa o Juniorskú patrolu.
To nie je dobrý nápad. Nie.
Chcem byť flexibilnejšia,
ale o malých deťoch neviem nič.
Neboj sa, Liberty. Budeš v tom skvelá.
Mocné šteniatka idú do akcie!
Ryder, vráť sa! Nie som stavaná na stráženie detí!
Pri slove „superschopnosti“ si predstavíme
vysokorozpočtové hollywoodske filmy
s predraženými celebritami v pančucháčoch.
Ale teraz vieme, že superschopnosti sú skutočné.
A chlpaté malé šteniatka, čo ich majú, sa nazývajú „Mocné šteniatka“.
Pomoc!
Majú nové schopnosti, nové uniformy a nové reklamné predmety.
Súcitím so všetkými rodičmi.
To bol môj meteor. Tie superschopnosti mali patriť mne.
Nemôžem vystáť tie malé krížence.
Ani ja nemôžem vystáť Labkovú patrolu.
To z nás robí takých dokonalých spolubývajúcich.
Nezvykaj si na mňa.
Hneď ako nájdem cestu von, dostanem svoj meteorit späť.
Dáš nám chvíľku?
Potrebujem niečo v súkromí prediskutovať s kolegami.
Dobre, plán je nasledovný.
S mačiatkami sme plánovali útek z väzenia.
Pomôžeme ti utiecť,
ak mi sľúbiš, že sa so mnou podelíš o nejaké tie superschopnosti.
Dohodneme sa?
Momentálne nemám veľa možností, takže jasné, platí.
Dohodu potvrdí podanie rúk.
Všetci si podáme ruku.
Sranduješ?
Výborne. Dohoda je uzatvorená. Úžasné.
Teraz upriam svoju pozornosť na záchod,
lebo som ti v ňom nechal malé prekvapenie.
Aha. Nie, ďakujem. Nechcem.
Nehanbi sa. Zdvihni poklop.
To je to najkrajšie, čo som kedy videla.
Stálo ma to veľa driny.
Mocné šteniatka majú neuveriteľné superschopnosti.
Skye vie lietať, Chase je superrýchly a Rubble je naozajstná demolačná guľa.
Dobre, už viac nebudem strácať čas.
Mojou superschopnosťou sú ohnivé labky!
Nie. Dobre. To nič.
Je to super rýchlosť.
Asi budem vracať.
Vďaka superschopnostiam, ktoré boli ukryté v záhadnom meteorite,
sú tieto šteniatka skutočne nezastaviteľné.
No tak, Liberty. Buď flexibilná!
Adventure City sa týchto Mocných šteniatok jednoducho nevie nabažiť.
Hej!
-Sledovali sme to. -To je ten problém.
Len tu vysedávame za telkou.
Možno nemáme superschopnosti, ale to neznamená, že nemôžeme prispieť.
Nemôžem uveriť, že to hovorím,
ale naozaj sa vy chlpáči chcete jedného dňa pridať k Labkovej patrole?
-Áno! -Nastopro!
Viac než čokoľvek na svete!
Tak potom budete mojím osobným projektom.
Naučím vás všetko, čo viem,
a zmením vás na malé šikovné chlpaté záchranné stroje.
Paráda!
…97, 98, 99, 100.
Ste na rade.
-Raz… -Raz…
Ježiši.
Teraz ste medzi veľkými zvieratami! Bez bolesti to nejde!
Do toho!
No tak! Pohyb! Zocelíme vás!
Na viac nemáte? Myslela som si, že chcete byť v Labkovej patrole.
Chcem vidieť snahu.
Rýchlo!
Ste malé, ste šikovné, ste chlpaté záchranné stroje!
Zvoľni, Liberty.
Nezabudni, že program Juniorská patrola je len pre zábavu.
A nie je nič zábavnejšie, ako naplno využiť svoj potenciál.
Nepovedala som, že môžete prestať. Pohyb!
Už len trochu. Sme skoro tam.
To si povedal už pred tromi kilometrami.
Prestaň sa sťažovať. Buď rada, že som ťa dostal z väzenia.
Budem rada, keď sa budem pozerať na niečo iné.
Sme tu!
Tá vôňa slobody.
-To je Humdinger? -Ako to, že nie je vo väzení?
Som to ja. A dúfam, že sa môžem spoľahnúť na vašu podporu v ďalších voľbách.
Prestaň si robiť kampaň. Sme na úteku.
Prepáč. Zabudol som.
Len je pekné zase sa stretnúť so svojimi milujúcimi občanmi.
Nevolila som vás.
Ani ja. Boli ste najhorším starostom, akého sme kedy mali.
Preto neznášam slobodné a spravodlivé voľby.
Musíme byť nenápadní,
kým nezískame superschopnosti od Labkovej patroly.
A ako navrhuješ, aby sme to urobili?
Dáme im jedinú vec, ktorej nedokážu odolať.
Tu to je.
-Air Humdinger. -Perfektné.
Chýbalo si mi.
Vo väzení som mal nočné mory o lietaní v ekonomickej triede.
Si si istá, že vieš s touto vecou lietať?
Neboj sa. Tvoje nevkusné malé lietadlo je v dobrých rukách.
Takéto lietadlá som pilotovala od základnej školy.
To musela byť dobrá škola.
Autopilot aktivovaný.
Teraz budeme lietať, kým nás nepríde zachrániť Labková patrola.
-A prečo by to robili? -Pre toto.
Zbláznila si sa?
Čo to robíš?
Teraz máme malér. Musia nás prísť zachrániť!
To bol tvoj plán?
Sadni si a jedz kešu, kým ja budem kričať o pomoc!
A výmena!
Videli ste to? Ide im to. Tieto šteniatka sú top.
Teším sa s tebou, Liberty, ale možno je čas na prestávku.
Chcete prestávku?
Nepotrebujeme hlúpe prestávky!
To je ono, chlpáči.
Labková patrola. Čo sa stalo?
Mayday! Toto je let HD9904.
-Potrebujeme okamžitú pomoc. -Čakajte. Sme na ceste.
Skye, potrebujem, aby si tam vyletela a bezpečne zniesla to lietadlo.
Zvládneš to?
Som Mocné šteniatko. Na toto som bola stvorená.
Poskytneme ti pozemnú podporu. Poďte, šteniatka.
Letíme do oblakov!
Labková patrola je tu!
Vypnite motory a bezpečne znesiem lietadlo.
Vitaj!
Humdinger?
Fungovalo to presne tak, ako povedala.
-Kto to povedal? -Ja.
-Môj kryštál! -Je to ako zobrať cukrík dieťaťu.
Vráť mi ho.
Si bojovná, však?
Uvidíme sa neskôr, krpec. Pápá!
-Nie. -Ďakujeme, že letíte s Air Humdinger.
Ryder, ozvi sa. Tu Skye.
-Ako to tam ide? -Bola to pasca.
Ukradli mi kryštál, nemám žiadne schopnosti a toto lietadlo sa rúca.
Kde si?
Nevidím. Počkaj.
Zvládneš sa vrátiť späť na letisko?
Nie. Je to príliš ďaleko. Potrebujem miesto na pristátie.
Rozumiem. Budeme musieť improvizovať.
Skye, vyčistíme ti pristávaciu dráhu.
Potrebujem, aby si nastavila kurz na Hlavnú ulicu.
-Povedal si na Hlavnú ulicu? -Áno.
To je najrušnejšia ulica v Adventure City.
A tiež najdlhšia.
Tak dobre, šteniatka. Potrebujeme pristávaciu dráhu a nemáme veľa času.
Pohyb, ľudia.
Nemusíte ísť domov, ale nemôžete tu zostať.
Chase, označ dráhu. Úplne celú.
Chase ide na to hneď.
Svetlice!
Cítim, že potrebujem super rýchlosť.
Táto križovatka je uzavretá!
Vidím pristávaciu dráhu.
Dobre, poďme na to.
Zatvorte oči a počúvajte upokojujúci zvuk môjho hlasu.
Idem pristávať.
Nie.
Prejdem pod ním!
No tak, zlatko. Hladké pristátie.
Tak nič, tvrdé pristátie.
Tomu hovorím parkovanie.
Sú spať. Poďte. Sú späť.
-Super! -Jéj!
Ako to šlo?
-Zle. -Ale no tak. Ste Mocné šteniatka.
-Aké zlé to mohlo byť? -Bola to pasca.
Skye ukradli kryštál.
Takže naozaj zlé.
Ahoj, Skye. Si v pohode?
-Nemôžem uveriť, že som prišla o kryštál. -Mohlo sa to stať komukoľvek z nás.
Ale nestalo. Stalo sa to mne.
Keď som sa narodila, bola som skrček z vrhu.
-Vieš, čo to znamená? -Že si bola najmenšia?
Najmenšia a najslabšia.
Nie je ľahké byť najmenšia.
Veľmi skoro sa naučíš, že všetko bude pre teba ťažšie.
Keď si najmenší, vždy si ťa vyberú ako posledného.
A niekedy si ťa ani nevyberú.
Nakoniec som si uvedomila, že ak chcem lepší život,
musím vziať veci do vlastných rúk.
Nie! Vráť sa!
Mám ťa. Už je to v poriadku.
Dostaneme ťa z tejto zimy.
V Labkovej patrole som ani nemala byť. Ryder už nechcel ďalšie šteniatko.
A keby aj chcel, určite by si nevybral také maličké.
To som nevedel.
Keď som mala superschopnosti, prvýkrát v živote
som sa necítila najmenšia a najslabšia.
Urobila by som čokoľvek, aby som ten kryštál získala späť.
Super. To je zatiaľ váš najlepší čas!
Ahoj, Liberty. Môžeš na sekundu?
Dobre, chlpáči, máte päťminútovú prestávku.
Alebo ešte lepšie, žiadnu. Urobte pár klikov.
Vravím ti, Ryder, títo chlpáči stoja za to.
Liberty, budeme musieť ukončiť program Juniorská patrola.
-Čo? -Je to príliš nebezpečné.
Skyine superschopnosti sa dostali do nesprávnych rúk
a netušíme, čo príde.
Ale chlpáči môžu pomôcť.
Sú malí, no počula som ťa hovoriť:
„Žiadne šteniatko nie je príliš malé,“ asi miliónkrát.
Viem, že Juniorská patrola pre teba veľa znamená,
ale nateraz ich musíme držať v bezpečí.
To znamená, že ich musíme poslať domov.
Povieš im to ty alebo ja?
Čo také?
Nano, Mini, Tot, mám pre vás zlé správy.
-Ukončujem program Juniorská patrola. -Čo?
-Nie. -Je mi to ľúto.
Snáď ho obnovíme, keď budeme zase v bezpečí.
A to bude kedy?
Ja neviem.
Ryder, prepáč, že som prišla o kryštál.
Nie je to tvoja chyba. Nemal som ťa tam posielať samu.
Stále premýšľam nad tým,
že keby som nebola taká malá, mohla som im v tom zabrániť.
Nebuď na seba taká tvrdá. Získame ho späť.
Nastavil som počítač, aby skenoval každý sektor mesta
a hľadal energetickú stopu kryštálu.
Stačí povedať a idem.
Skye, potrebujem, aby si sa nezapájala do tejto misie.
-Čože? -Už nemáš superschopnosti.
Ale musím niečo urobiť.
Mojou úlohou je udržať ťa v bezpečí.
Kým nezískame späť ten kryštál, musíš tu zostať.
To nie je fér.
Prepáč, Skye. Ale moje rozhodnutie je definitívne.
Skús si trochu odpočinúť.
Konečne.
Som zvedavá, aké budem mať superschopnosti.
Nedotýkaj sa toho.
To šteklí.
Viem ovládať elektrinu.
Toto nepomáha imidžu niekoho, kto nechce,
aby ho volali šialená vedkyňa!
Postavím sa sem.
To je neuveriteľné! Cítim, ako mnou prúdi energia!
Prestaň! Statická elektrina mi ničí fúzy.
A pozri, čo to urobilo s mačiatkami!
Problém s Meteorickým magnetom spočíval v tom, že nemal dosť energie.
Ale pozri sa na mňa.
Chce to len pár úprav a dám mu toľko sily, koľko len chce.
Konečne budem môcť chytiť všetky meteory, ktoré chcem!
Prečo by si, preboha, chcela viac meteorov?
Videl si, aká sila bola v tom prvom.
Ktovie, čo sa skrýva v ďalších?
Energetická stopa detegovaná.
Môj kryštál.
Ak chcem späť svoj kryštál, budem potrebovať všetku silu.
To sú všetky.
Vrátim ich späť, skôr než sa niekto dozvie, že sú preč.
Mám ťa. Prepínam motory do neviditeľného módu.
Ani náhodou!
Pápá.
Vráť sa!
Naozaj nevieš letieť rýchlejšie?
Chceš, aby som spomalila, aby si so mnou udržalo krok, šteniatko?
-Si taká predvídateľná. -Pusti ma!
V silovom poli nie si až taká super, čo?
Necíť sa zle za to, že si prehrala.
Ľudia ma podceňovali celý môj život.
Ale ďakujem ti za kryštály.
Nie!
Je čas nakopnúť všetku túto silu!
To je neuveriteľné!
Dostanem sa vo vesmíre ďalej ako kedykoľvek predtým.
Prestaň! To, čo robíš, je nebezpečné. Ľudia sa môžu zraniť.
A prečo by mi na nich malo záležať? Nikdy im na mne nezáležalo.
Nech som bola akokoľvek múdra,
smiali sa mi a nazývali ma šialenou vedkyňou.
Tak som zobrala veci do vlastných rúk.
Sľúbila som si, že už nikdy nedovolím,
aby som sa pre niekoho cítila malá a bezvýznamná.
Mrzí ma, čo sa ti stalo.
Čo by si o tom ty mohla vedieť? Si len pes.
Viem, aké to je cítiť sa malá a bezvýznamná.
Pracovať dvakrát tak tvrdo ako všetci, aby si dokázala, že medzi nich patríš.
Preto som stavila všetko, aby som získala svoj kryštál späť.
Ale len som všetko zhoršila.
Ukázalo sa, že som príliš malá na to, aby som niečo zmenila.
To bolo dobré. Viem, o čo sa snažíš.
Zblížime sa, to ma obmäkčí,
zmením svoj názor a nechám ťa ísť?
To sa nikdy nestane!
S kým sa to rozprávaš? To je Skye?
Humdinger.
Bola taká láskavá, že mi priniesla zvyšné kryštály.
Nie sú krásne?
Pamätaj, mali sme dohodu. Jeden z tých kryštálov je môj.
Fajn. Dohoda je dohoda.
Panebože! Ja viem hovoriť!
-Chcem toho povedať tak veľa! -Daj mi ten kryštál!
Ako ho zapnem? No tak, superschopnosti.
Verili by ste tomu?
Vždy som vedel, že prerastiem Adventure City.
Ak ma ospravedlníte, musím navštíviť Labkovú patrolu.
S tými šteniatkami mám nevybavené účty.
To nie.
Ryder!
-Skye je preč. Vzala kryštály! -Čo?
Skye, tu Ryder. Ozvi si.
Skye, tu Ryder. Počuješ ma?
Počítač našiel chýbajúci kryštál.
-Musela ísť za ním. -Nie.
No tak, šteniatka. Skye potrebuje našu pomoc.
Ako máme pomôcť Skye, keď nemáme svoje superschopnosti?
Zdá sa, že to urobíme po starom.
Potom idem s vami.
Čo to bolo?
Zemetrasenie!
To nebude zemetrasenie.
Ale, ale.
Koho to tu máme? Mojich kamošov z Labkovej patroly.
-Humdinger. -Vyzerá inak, ako si ho pamätám.
Som zaseknutý!
-Mám ťa. -Rýchlo!
Rozdeľte sa a nech na vás nezašliapne.
Nehýbte sa, aby som vás mohol rozdrviť.
Odíďte z cesty!
Aké bezcitné monštrum šliapne na zmrzlinovú dodávku?
Nie je nič lepšie ako deň v salóne.
To si robíš srandu.
Sidecar!
Hej!
Hej, ja ťa poznám. Si v Labkovej patrole. Zvažovala som, že sa k vám pridám.
Jasné, že nie kvôli záchranným akciám,
ale môžem vám spravovať sociálne siete.
Drž sa!
Prepáč!
Keď sa nad tým zamyslím, kto potrebuje prácu?
Tak ľahko mi neutečieš.
Vráť sa!
To je slepá ulička!
Otočte sa!
Zdá sa, že tu sa cesta končí, Labková patrola.
-Čo budeme robiť? -Neviem. Sme v pasci!
Juniorská patrola ide do akcie!
To je Juniorská patrola!
Čo je to? Dajte to preč!
Operácia Alergie.
Do toho!
Kýchne si!
Marshall, kryštál má vo vrecku saka!
Idem na to.
-Mám ho. -Nie, nemáš!
Marshall!
S obrom Humdingerom sa nikto nezahráva.
Ak si začneš s ohnivým šteniatkom, tak sa popáliš!
To je ale horúca hláška.
Zmenšuje sa!
Humdinger, ideš späť do väzenia.
Už zase?
Tak to má byť! Malé šikovné chlpaté záchranné stroje.
Naskočte si, chlpáči. Pôjdete so mnou.
Dobrá práca, Marshall. Vezmime ten kryštál a poďme po Skye.
Toľko meteorov a tak málo času.
Nevieš čítať? Píše sa tam: „Nevstupovať!“
Dobrý deň!
Chodíme od dverí k dverám a predávame koláčiky Klubu šteniatok.
Môžeme vám ponúknuť sladkú a chutnú maškrtu?
Počúvam. Čo máte?
Majú Vanceovej pozornosť. Zuma, si na rade.
Rozkaz, Ryder, pane.
Máme bez posýpky, s posýpkou, karamelové…
-Nie. Také nechcem. -Zázvorové…
Na surfy!
Nemôžeme jesť čokoládu, ale dáme na vás.
Vašu objednávku sme prijali
a koláčiky dostanete o šesť až osem týždňov.
Zdá sa mi to dlho.
Skye? Kde si?
Zuma?
-Rada ťa vidím. -Je načase vyjsť von.
Silné labky.
Žiadne také.
Len jeden z vás má schopnosti! Nevyrovnáte sa mi!
Sme tím.
Keď bojuješ proti jednému, bojuješ proti všetkým.
Fajn. Ako chcete.
-Chase! -Mám ho.
Marshall!
Toto bude horúce!
Rocky!
Bacha!
Ruky preč od našich vozidiel.
Len jej povedz, Rocky!
Rubble!
Silné labky!
-Skye! -Idem na to.
Nie, nejdeš.
Chase!
Pozrite sa na mňa. Viem sa natiahnuť!
To je moja superschopnosť! Som elastická a fantastická!
Liberty?
-Dostaneš nás odtiaľto? -Žiadny problém.
Pekný zákrok, Liberty!
Snažila som sa byť flexibilnejšia, ale toto je šialené.
Tak fajn, šteniatka, hra sa skončila!
Vráťte mi ten kryštál!
Zuma!
-Kam zmizol? -Tu som, kamoška.
Musíš byť rýchlejšia.
Nemôžeš sa skrývať navždy!
Tieto kryštály patria nám, kamoška.
Nie!
Je čas vypnúť Meteorický magnet raz a navždy.
Hej, Rubble. Chceš si zalietať?
Tímová práca je práca snov.
-Nie! Prestaňte! Čo to robíte? -Páľ!
Nie!
Ako sa ti páčim teraz?
Victoria Vanceová, si zatknutá.
Máš veľký malér!
Najprv ma musíte chytiť!
Kam si myslíš, že ideš?
Vy prašivé psy si myslíte, aké ste múdre,
ale tie meteory dopadnú, či sa vám to páči alebo nie.
Hovorí pravdu.
Stovky meteorov sa rútia rovno na mesto.
-Čo si to urobila? -Čo na to povedať?
Asi som šialená vedkyňa.
Konečne to priznala.
Skye, potrebujem, aby si tam vyletela
a zničila čo najviac meteorov.
Stále mi veríš? Po tom všetkom, čo sa stalo?
Vždy som ti veril, Skye.
Kvôli tebe som začal hovoriť: „Žiadne šteniatko nie je príliš malé.“
Dám do toho všetko, Ryder.
Počkaj.
Ak ideš proti tým meteorom,
radšej si vezmi všetku silu.
Veríme ti, Skye.
Nesklamem vás.
Letíme do oblakov!
Šteniatka, musíme evakuovať mesto. Pohyb!
Kde ste?
Tu ste.
Aktivujem zameriavací systém.
Poďme na to.
Páľ!
Je čas všetky vás zničiť!
-Trafil ma! -Skye, si v poriadku?
Som v pohode, ale budem sa musieť katapultovať.
Tak dobre, vesmírne kamene, ukážte sa.
Meteory dopadajú rovno na Adventure City.
Okamžite evakuujte oblasť. Opakujem, evakuujte oblasť!
Pohyb. Vezmite si len nevyhnuté veci!
No tak, Skye.
To sú všetky. Obloha je čistá.
Nie, nie je.
Skye, prichádza obrovský meteor.
Nič nevidím.
Počkaj chvíľu.
Nie.
Skye, musíš odtiaľ vypadnúť!
Nemôžem, Ryder. Musím to skúsiť.
Zachráň sa, Skye! Ten meteor je príliš veľký!
Žiadne šteniatko nie je príliš malé.
Žiadne šteniatko nie je príliš malé!
Skye!
Počkať. Čo je to?
Videli ste to? Preto je mojím obľúbeným šteniatkom.
Áno, Skye!
Juchú!
To bolo úžasné.
Som na teba taký hrdý, Skye.
Nič odvážnejšie som nikdy nevidel.
Nemôžem tomu uveriť. Dokázala to. Áno!
Skvelá práca, Labková patrola!
Potlesk pre Skye a Mocné šteniatka!
Sme Mocné šteniatka, ochrancovia Adventure City
a strážcovia všetkého dobrého na svete.
S týmito superschopnosťami prichádza povinnosť
chrániť všetkých, ktorí potrebujú našu pomoc.
Naším sľubom je vždy robiť to, čo je správne,
a pri ochrane sveta sa nezastaviť pred ničím.
Pretože aj to najmenšie šteniatko
toho môže veľa zmeniť.
Žiadna záchrana nie je príliš ťažká…
Žiadne šteniatko nie je príliš malé.
Preklad titulkov: Tímea Varghová